VII. EURÓPSKE MAJSTROVSTVÁ SENIOROV V GOLFE 2006 
                                               18 – 22. júla 2006
                GOLFOVÉ IHRISKO GRAY BEAR TÁLE - SLOVENSKO

Podmienky účasti
Turnaj zahŕňa dve súťaže - Európske majstrovstvá tímov seniorov a Európsky pohár tímov seniorov. Súťaž je otvorená pre všetkých golfistov – seniorov, hráčov starších 70 rokov, ktorí sú členmi jednotlivých európskych seniorských asociácií .  
Každá členská asociácia môže do každej súťaže prihlásiť jeden tím. Hráči musia dosiahnuť vek 70 rokov počas kalendárneho roka, v ktorom sa súťaž odohrá. Členmi svojej asociácie musia byť najmenej jeden rok pred začiatkom turnaja.
Každý tím sa skladá zo 6 hráčov a jedného náhradníka, ktorý môže nahradiť jedného hráča zo svojho tímu. Maximálny HCP hráča je 21, 5, čo zodpovedá hraciemu HCP EGA 27.
Európske majstrovstvá tímov ponesú názov „Challenge Ivan Maura“ na pamiatku významného hráča, ktorý viedol španielske družstvo od svojho vstupu do seniorského golfu až do svojej smrti v roku 1995. Počas tohto obdobia získal vynikajúce ocenenia – individuálne alebo v rôznych tímoch.
Európsky pohár tímov sa volá „Challenge Adriaan de Bruijn“ na počest jeho významného príspevku do Európskej golfovej asociácie seniorov, do júla 1999.

Systém súťaže
Obe súťaže pozostávajú z troch kôl,  ktoré sa hrajú nasledovne:
1.	deň   Fourball – hra so štyrmi loptičkami,
2.	deň  Greensome – výberový drive,
3.	deň  súťaž jednotlivcov.

Prvé dva dni každý tím nasadí tri dvojice hráčov. Dva najlepšie výsledky v tíme sa započítavajú do celkových výsledkov. Tretí deň hrajú šiesti hráči družstva individuálne. Do celkových výsledkov sa započítavajú štyri najlepšie výsledky hráčov v družstve.

„Challenge Ivan Maura“ sa hrá na rany brutto. Víťazom sa stane tím s najnižším počtom rán.

„Challenge Adriaan de Bruijn“ sa hrá stableford netto. Pre jednotlivé dni budú HCP upravené podľa EGA nasledovne: Fourball – 90 % zo súčtu hracích HCP  hráčov,
                   Greensome – zo súčtu: 40 % vyššieho HCP a 60 % nižšieho HCP hráčov,
                   Jednotlivci – podľa normy golfového ihriska Gray Bear – hrací HCP EGA.
Víťazom sa stane tím s najvyšším počtom stablefordových bodov.

V prípade rovnakého výsledku na prvom mieste o víťazovi rozhodne play off – kapitáni tímov s rovnakým výsledkom na prvom mieste vyberú jedného hráča. Hráči hrajú medzi sebou play off na rany brutto v poradí jamka č. 1, 2, 3, 4, 9, 10, 15, 16, 17, 18, kým sa nerozhodne o víťazovi. 

V prípade rovnakého výsledku na ostatných miestach rozhoduje o poradí:
V „Challenge Ivan Maura“      1. vyšší celkový HCP družstva 
                                                 2. lepší výsledok tímu za posledný deň na 18, posledných 9, 6, 
                                                     3 a 1 jamke.
	                                     3. los.
V „Challenge Adriaan de Bruijn“:  	1. nižší celkový HCP družstva,
                                   			2. lepší výsledok tímu za posledný deň na 18, 						posledných 9, 6, 3 a 1 jamke.
                                    		3. los            
Odpaliská:             .
 EGA modré – par ihriska 71,
                        total  5541 m,

 Štartovacie časy
Kapitán každého tímu musí súťažnému výboru predložiť mená hráčov a ich presný HCP  do 16.00 hod. cvičného dňa – 18. 7. 2006.  
Štartovacie časy budú uvedené na štartovej tabuli počas cvičného dňa. Prvý deň sa bude štartová listina žrebovať, tak že štartovací čas jednotlivých dvojíc každého tímu bude jeden v prvej tretine poľa, druhý v strede a tretí v poslednej tretine štartovného poľa. V jednej skupine nesmú hrať dve dvojice z toho istého tímu.
Na druhý deň budú tímy štartovať podľa umiestnenia v prvý deň turnaja, ale v opačnom poradí. Prvý a druhý tím budú hrať spolu ako poslední.
Na tretí deň budú tímy štartovať na základe umiestnenia za prvé dva dni turnaja, tak isto v opačnom poradí. Prvé, druhé a tretie družstvo bude mať hráča v posledných šiestich skupinách štartovej listiny. V jednej skupine nemôžu hrať dvojice alebo v tretí deň jednotlivci jedného tímu.
V prípade nerozhodného výsledku bude poradie závisieť od najlepšieho výsledku prvej dvojice tímu na 18, 9, 6, 3 a 1. jamke.

Vyhlásenie výsledkov
Výsledky budú vyhlásené po ukončení posledného dňa turnaja. 

Športovo-technické podmienky:
Hrá sa podľa pravidiel golfu R&A Rules Limited  a príslušných miestnych pravidiel. Súťažný výbor potvrdí pred  štartom čas, za ktorý je nutné odohrať ihrisko. Oneskorený príchod na štart do 5 min. po skončení turnaja budú pripočítané v Európskych majstrovstvách 2 trestné rany, v Európskom pohári budú po skončení kola odpočítané dva stablefordové body, viac ako 5  min. diskvalifikácia . 
Aktívne a pasívne používanie mobilných telefónov je počas súťaže zakázané. V prípade opakovaného priestupku môže súťažný výbor podľa pravidla 33-7 Vážne porušenie etikety udeliť trest diskvalifikácie.
V dňoch súťaže je povolené trénovať len na miestach k tomu určených – driving range, chipping a putting green.
Každé družstvo má k dispozícii na každý súťažný deň jedno autíčko /car/, ktoré podľa uváženia môže prideliť niektorému zo svojich hráčov /prvé dva dni súťažnej dvojici/.
Protesty: protesty ma právo podať každý hráč súťažnému výboru 30 min. po vlastnom ukončení hry. O proteste rozhodne súťažný výbor  pred vyhlásením turnaja. V prípade, že protest bude vážnejšieho charakteru, vyhradzuje si usporiadateľ odložiť vyhlásenie výsledkov až do definitívneho rozhodnutia.